Tapani Yli-Saunamäki

Tapani Antero Yli-Saunamäki (1948 Keuruu – 5. heinäkuuta 2024https://www.is.fi/kotimaa/art-2000010543998.html) oli entisen Nova Groupin sekä sen tytäryhtiöiden valtioon ja kuntiin liittyvistä yhteiskuntasuhteista vastannut johtaja ja loppuvaiheessa myös yrityksen toimitusjohtaja.

Yli-Saunamäki tuli tunnetuksi vaalirahoituksen järjestelijänä vaalirahoituskohussa vuonna 2008. Häntä epäiltiin talousrikoksista Nova-yhtiöihin kohdistuvassa poliisitutkinnassa. Yli-Saunamäki tuomittiin käräjäoikeudessa kolmen vuoden kuuden kuukauden vankeusrangaistukseen törkeistä velallisen epärehellisyysrikoksista, törkeistä kirjanpitorikoksista, törkeästä lahjuksen antamisesta, lahjuksen antamisesta, rekisterimerkintärikoksesta sekä kirjanpitorikoksesta huhtikuussa 2012.Syyte liikemies Kyosti Kakkosta vastaan hylattiin, Yle.fi/uutiset, viitattu 18.4.2012 Hän valitti saamastaan tuomiosta hovioikeuteen. Hovioikeus vapautti vangittuna olleen Yli-Saunamäen toukokuun puolivälissä 2012, perustellen vapautusta Yli-Saunamäen vakavalla sairaudella. Hovioikeuden mukaan Yli-Saunamäen vangittuna pitäminen olisi ollut kohtuutonta ennen hovioikeuden käsittelyä.

Yli-Saunamäki toimi Nova Groupin lisäksi Suomen Urheiluliiton, Soder Aviationin ja Jokela Capitalin toimitusjohtajana sekä muun muassa Nokian johtajana. Vuonna 2000 hän toimi Esko Ahon presidentinvaalikampanjan kampanjapäällikkönä. Vuoden 2003 eduskuntavaaleissa Yli-Saunamäki oli ehdolla keskustan listalla saaden 1 509 ääntä.

 Nokiasta Nova Groupiin 
Yli-Saunamäki toimi Nokian neuvottelijana vuonna 1988 Kansainvälisen hiihtoliiton (FIS) kanssa kun aloitteleva matkapuhelinvalmistaja Nokia sponsoroi muun muassa mäkihyppyä.Järviö, Timo. Helsingin Sanomat 3.1.1990. Urheilu. Nokia jatkaa sittenkin mäkicupin päätukijana. Nokia kuitenkin vetäytyi mäkihypyn tukemisesta ja keskittyi muun muassa tennikseen. Vuonna 1994 Nokian voitto oli nelisen miljardia markkaa ja Yli-Saunamäki neuvotteli Formula 1 Tyrrell Racing -tallin kanssa pääsponsorin sopimuksesta. Tallin nimeksi tuli Nokia-Tyrrell-Yamaha. Tyrrell-tallissa ajoi tuolloin muun muassa Mika Salo. Nokia kuitenkin vetäytyi hankkeesta loppuvuodesta 1995 perustellen vetäytymistään muun muassa näkyvyyden puutteella ja Mika Häkkisen ajamalla onnettomuudella.

Vuonna 1996 Nokia-yhtymän apulaisjohtaja Yli-Saunamäki oli ehdolla Suomen Olympiakomitean pääsihteeriksi, mutta valituksi tuli jääkiekon MM-kisojen pääsihteeri Jouko Purontakanen. Yli-Saunamäki kuitenkin valittiin taitoluistelun MM-kilpailujen 1999 järjestelytoimikunnan puheenjohtajaksi, kun Nokia tuki muun muassa jäätanssipari Susanna Rahkamoa ja Petri Kokkoa.Helsingin Sanomat. 4.10.1996. Tapani Yli-Saunamäki taitoluistelun MM-kisojen johtoon. Vuonna 1997 Nokia oli Yli-Saunamäen johdolla freestylehiihdon maailmancupin pääsponsori ja seuraavana vuonna superpesiksen tutkijoita yhdessä MTV3:n kanssa. Pesäpallo ajautui nk. sopupeliskandaaliin vuonna 1998 ja Yli-Saunamäki kieltäytyi Superpesis Oy:n johdosta, koska ei halunnut "ottaa vanhaa roskatunkiota harteilleen”.Helsingin Sanomat. 20.2.1999. Lauri Lajunen Superpesis Oy:n hallituksen puheenjohtajaksi Superpesis Oy:n hallituksen puheenjohtajaksi valittiinkin Oulun yliopiston rehtori Lauri Lajunen ja hallitukseen Novo Group Oyj:n toimitusjohtaja Jorma Kielenniva. Wellmedia valitsi Yli-Saunamäen Suomen Urheilulehden varatoimitusjohtajaksi, kun toimitusjohtajana toimi Marja Aarnio. Yli-Saunamäki vastasi Esko Ahon tukiryhmässä presidentinvaalissa kampanjaverkoston rakentamisesta.

Tammikuussa 2000 Yli-Saunamäki joutui selittelemään silloisen Suomen Hiihtoliiton puheenjohtaja Esko Ahon kampanjapäällikkönä Kroatialle ja Valko-Venäjälle maksetuista rahasuorituksista.Helsingin Sanomat 4.1.2000. Esko Aho: En ollut tekemisissä tukisopimusten kanssa Uuden-Seelannin jälkeen. Suomen Kristillisdemokraatit lupautui muun muassa Yli-Saunamäen työn ansiosta ei-sosialistisen presidenttiehdokkaan Ahon taakse. Aho kuitenkin hävisi presidentinvaalin Tarja Haloselle. Yli-Saunamäki toimi vuonna 2001 norjalaisen Terje Bogenin perustaman Sponsor Service Finland Oy (hallituksen pj. Hjallis Harkimo) -urheilumarkkinointiyhtiön ja Suomen Urheilutelevision (pääomistaja Jorma Terentjeff) omistajina. Yli-Saunamäki haki Tampereen kaupungin elinkeinojohtajan virkaa ja toimi Hyvinkään kaupunginvaltuustossa Keskustan sitoutumattomana ehdokkaana. Yli-Saunamäki sai 2003 eduskuntavaaleissa 1509 ääntä, mutta ei tullut valituksi kun läpi meni muun muassa Eero Lankia. Jorma Jokela myi vuonna 2003 Yli-Saunamäelle viidenneksen omistamastaan henkilöstönvuokraus Capital Group -yhtiöstä ja Yli-Saunamäestä tuli yhtiön uusi toimitusjohtaja.Helsingin Sanomat. 3.9.2003. "Irtisanomiset ovat meille hyviä uutisia". Seuraavana kesänä 2004 Capital Group myytiin Extralle ja yrityksen nimeksi tuli Staffpoint.

Yli-Saunamäki lobbasi yhdessä Martti Huhtamäen kanssa Olympiakomitean puheenjohtajaksi Esko Ahoa ja toimi Hannu Takkulan (kesk) eurovaalikampanjan vetäjänä. Kun Aho ei tullut valituksi presidentiksi, Yli-Saunamäki ryhtyi kokoamaan poliittisesti sitoutumatonta kansanliikettä Sauli Niinistön tueksi kesällä 2005.Helsingin Sanomat. Kotimaa. 27.8.2005. Ahon vaaliveturi kokoaa liikettä Niinistön tueksi. Yli-Saunamäki omisti myös tamperelaisen Soder Aviation (Söder Airlines) -halpalentoyhtiön, mutta luopui toimitusjohtajuudesta ja hallituspaikasta helmikuun alussa 2006. Hänet valittiin Nova Groupin yhteiskuntasuhteista ja markkinoinnista vastaavaksi johtajaksi kesällä 2006. Nova Group Oy ja Nova-Asunnot Oy LKV:n toimitusjohtaja Yli-Saunamäki vaikutti Kehittyvien maakuntien Suomi (KMS) -yhdistyksen puuhamiehenä ja vaalirahoituksen järjestelijänä yhdessä Arto Merisalon kanssa, jossa rahan luovuttajina olivat muun muassa liikemiehet Kyösti Kakkonen ja Toivo Sukari. Yhdistyksen teemana oli yritteliäisyys, kotimainen työ ja isänmaallisuus.

Yli-Saunamäki perusti syksyllä 2004 liikkeenjohdon konsultointipalveluja tuottavan Eurodesk Oy:n. Sen toimiala on yhteiskunnallinen ja yrityksiin suuntautuva konsultointi, viestintä ja markkinointi. Yrityksen varatilintarkastajana toimi Keskustan kehittämispäällikkö ja Rovaniemen kaupunginvaltuutettu Lasse Kontiola.Helsingin Sanomat. Kontiolalla ja Yli-Saunamäellä muitakin yhteyksiä Yli-Saunamäki on myös vuonna 2008 perustetun Keskinäinen Kiinteistö Oy Rovaniemen Teollisuustie 13:n hallituksen puheenjohtaja ja hänen liikekumppaninsa on pirkkalalaisen Natalis Oy -konsultointiyhtiön toimitusjohtaja Pasi Hakala.Patentti ja rekisterihallitus. Y-tunnus: 2170546-4. Rovaniemen kaupunginhallitus hyväksyi Yli-Saunamäen tekemän esisopimuksen moottorikelkkatehtaan tontin myymisestä Nova Groupille. Moottorikelkkatehdas avattiin Rovaniemelle kesäkuussa 2008.

 Yksityiselämä 

Yli-Saunamäki opiskeli Helsingin opettajakorkeakoulussa ja erikoistui liikunnanopettajaksi. Hän oli naimisissa ja hänellä on kaksi lasta. Yli-Saunamäki kuoli pitkällisen sairauden seurauksena 5. heinäkuuta 2024.

 Lähteet 

Luokka:Suomalaiset urheiluvaikuttajat
Luokka:Suomalaiset yritysjohtajat
Luokka:Nokian henkilöstö
Luokka:Vuonna 1948 syntyneet
Luokka:Vuonna 2024 kuolleet